Bougainville Gwynne Skinner Human Rights Award
Bihain long em i kisim luksave na i winim international Gwynne Skinner Human Rights Award long wik igo pinis, Memba blong Ioro Constituency long Central Bougainville, Theonila Roka Matbob itok displa award bai help long givim moa luksave na sapot long helpim ol pipol blongen we iwok long bungim ol bikpla heve long sait long mine waste blong bipo Panguna mine.
Committee blong International Corporate Accountability Roundtable, ICAR, na Gwynne Skinner Human Rights Award Selection Committee igivim displa award long Mrs Matbob blong luksave long ol work blongen long meksua mining giant Rio Tinto, em stretim ol heve em kamapim long bagarapim environment na sindaun blong ol pipol we ikam long o pipia blong mine.
Human Rights Law Centre nau ibin nominetim Mrs Matbob na em iwanpla long tupla wina namel long 9 pela ol strong application raun long wold we iwok long sanap na pait long rights blong pipol long mekim ol kampani na organisations imas wokim stret wok.
Em itok displa award em ino blong em wanpla tasol, em award blong ol pipol long Ioro Constituency blongen, na em bai givim incentive tu long ol yangpela meri long Bougainville, PNG na olgeta hap long Melanesia na Pacific long oli mas sanap strong na bihainim ol samting oli bilip longen.[Harim olgeta stori long program]
eng_Latn tpi_Latn tpi_Latn tpi_Latn tpi_Latn